Kyk: Bondel vreugde weeg 6,06 kg | Netwerk24
Kyk: Bondel vreugde weeg 6,06 kg
25 Januarie 2017 09:08
’n Ma van Melbourne in Australië het Dinsdag tot haar eie verbasing aan ’n groter bondeltjie vreugde as wat sy verwag het geboorte gegee.
Natashia Corrigan se baba, Brian jr. het met geboorte 6,06 kg geweeg en is 57 cm lank.
“Ek het nooit gedink hy gaan so groot wees nie, dit voel onwerklik,” het sy aan die plaaslike media gesê.
Volgens die televisiekanaal, Seven Network, het dokters vroeër vir Corrigan gesê haar baba gaan aan die swaarkant wees, en sy het sonder komplikasies natuurlik geboorte gegee.
Dit is Corrigan en haar lewensmaat, Brian Liddle, se vierde kind.
Brian jr. is op 40 weke en vyf dae gebore, en is moontlik die swaarste baba wat nog in die Australiese staat, Victoria, gebore is. – Reuters, News.com.au, theage.com.au.
Meer oor: Australië | Baba
Kyk: 3 hondjies oorleef sneeustorting
Kyk: Indiese olifante kry kleurryke truie teen die koue